چین دؤولت مشاویری و خاریجی ایشلر باخانی وانگ یی، یورددیشیندا یاشایان چین وطنداشلارینین قانونی حاقلارینی قورویاجاقلارینی بیلدیردی.
وانگ، باشکند پکن‌ده تشکیل اولونان ۲۰۱۸ چین دیپلوماسی‌سی و اولوسلارآراسی قالخینما سمپوزیومون‌دا، کانادادا محکمه‌سی داوام ائد‌ن عاغیل‌لی تلفن شیرکتی هواوی‌ین مالی ایشلر مودورو منگ وانژونون آدینی وئرمه‌دن ائتدیگی آچیقلامادا، "بیز هر زامان خاریج‌ده یاشایان هر بیر چین‌لی یولداشیمیزین امنیت و گوونلیگینی اؤنمسه‌ییریک. چین وطنداشلارینین قانونی حقوق و چیخارلارینی زوراکی‌لیقلا پوزان داورانیشلاری اوتوروب ایزله‌مه‌یه‌جک و وطنداشلارینین یاسال حاقلارینی و دونیا عدالتینی قوروماق اوچون الین‌دن گله‌نی ائد‌جک" ایفاده‌لرینی ایشلتدی.
چین- آمریکا بیرلشمیش ایالتلری ایلیشکیلرینه ده توخونان چین خاریجی ایشلر باخانی وانگ، چینین "آمریکا طرفین‌دن تحریک ائدیله‌ن تجاری سورتوشمه‌لرله" قارشی قارشییا قالدیغینی دیله گتیره‌رک بو پروسه‌ده اؤلکه‌سینین میللی ماراقلارینی و قوراللارا دایالی چوخ‌لو تیجارت سیستمینی مدافعه ائتدیکلرینی قید ائتدی.
ایکی اؤلکه‌نین ۴۰ ایللیک تاریخین‌ده یاخشی و پیس پروسه‌لرین یاشاندیغینا دقت چکه‌ن وانگ، "چین و آمریکا امکداش‌لیق ائدرسه، بو، هم ایکی اؤلکه‌یه هم ده دونیایا فایدا وئریر. اگر چین و آمریکا قارشی قارشییا گلسه بوندا قازانان اولماز، بوتون دونیا آجی چکر" دئدی.
